**Zápisnica**

**Z 5. zasadnutia Obecného zastupiteľstva konaného dňa 14.10.2019 o 18:00 hod. na Obecnom úrade v Dolnom Kalníku**

**Prítomní**: starostka : Iveta Balšianková,

poslanci : Pavol Huntata, Ing. Pavol Sedmák, Peter Vrabko, , Ing. Peter Olajec,

Mgr. Matej Paulíny

**Program:**

1. Zahájenie, prezentácia
2. Schválenie programu OZ a určenie zapisovateľa a overovateľov zápisnice,
3. Zmluva o prevode majetku do vlastníctva obce – parc. KN C č. 315/268 k.ú. Dolný Kalník
4. Vybudovanie rigola popri ceste v starej časti obce
5. Žiadosť p. Mariána Mišíka s manž. o kúpu parc. KN C 316/318 o výmere 71 m2 ostatná plocha, ktorej vlastníkom je obec Dolný Kalník,
6. Rôzne
7. Diskusia
8. Záver

**Bod 1**

Starostka obce zahájila zasadnutie obecného zastupiteľstva a privítala prítomných. Skonštatovala, že prítomní sú všetci poslanci a zasadnutie OZ je uznášania schopné.

**Bod 2**

Starostka obce predložila poslancom návrh programu OZ, tak ako bol zverejnený na úradnej tabuli a web stránke obce a následne dala o ňom hlasovať.

**Hlasovanie**: - prítomnosť - 5 poslanci – 100%

- hlasovanie - **ZA** : 5 **PROTI** : **0** **ZDRŽAL SA** **: 0** bolo prijaté nasledovné

**UZNESENIE :**

Obecného zastupiteľstva č**. 17 / 2019 zo dňa 14.10.2019**

* **schvaľuje** program zasadnutia OZ

Za zapisovateľa starostka určila Ing. Pavla Sedmáka , za overovateľov zápisnice Pavla Huntatu a  Petra Vrabka

**Bod 3**

Starostka obce predložila poslancom kúpnu zmluvu o odplatnom prevode stavby IBV Dolný Kalník – Kliny, na parc. č KN C 315/268

**Hlasovanie**: - prítomnosť - 5 poslanci – 100%

- hlasovanie - **ZA** : 5 **PROTI** : **0** **ZDRŽAL SA** **: 0** bolo prijaté nasledovné

**UZNESENIE :**

Obecného zastupiteľstva č**. 18 / 2019 zo dňa 14.10.2019**

Obecné  zastupiteľstvo  obce Dolný Kalník  schvaľuje v zmysle zákona o majetku obcí a Zásad hospodárenia a nakladania s majetkom obce nadobudnutie nehnuteľného majetku - a následne odporúča starostke uzavrieť kúpnu zmluvu o odplatnom prevode parc.č. KN C 315/268, druh pozemku : ostatná plocha o výmere 1889 m 2 , katastrálne územie Dolný Kalník, zapísanej na LV č. 394 na ktorej je vybudovaná stavba :

1. IBV – Dolný Kalník – Kliny, SO 02- Miestna účelová komunikácia vrátane chodníkov pre peších
2. IBV – Dolný Kalník – Kliny, SO 02 – oporné múry
3. Časť stavby IBV – Dolný Kalník – Kliny, SO 04 – vonkajšie osvetlenie
4. IBV – Dolný Kalník – Kliny, SO 07 – vonkajšia dažďová kanalizácia
5. Pozemok parc.reg. C č. 315/268, druh pozemku : ostatná plocha, o výmere 1889 m 2, katastrálne územie Dolný Kalník, zapísanom na LV č. 394 vedenom Okresným úradom Martin, katastrálny odbor

Kúpna cena predstavuje : 1,- Euro za každú stavbu, spolu teda 5,- Eur

**Bod 4**

Starostka obce informovala poslancov o potrebe vybudovania odvodňovacieho žľabu popri ceste v starej časti obce z dôvodu tečúcej dažďovej vody po miestnej komunikácii pri prívalových dažďoch. Predložila poslancom cenové ponuky na realizáciu cestného žľabu.

Časť finančných prostriedkov na úpravu svahu uhradia stavebníci, ktorí v tejto časti realizovali terénne úpravy.

Obecné zastupiteľstvo obce Dolný Kalník navrhuje použiť 1000 € z poplatku za rozvoj obce, ktorý bol vyrubený v tej lokalite. Ostatné prostriedky potrebné na realizáciu odvodňovacieho žľabu budú financované z prebytku bežného rozpočtu.

**Bod 5**

K predloženej žiadosti pána Mariána Mišíka s manželkou Beátou Mišíkovou prebehla diskusia. Následne dala starostka obce hlasovať o prevode predmetnej parcely KN-C 316/318 o výmere 71 m2.

**Hlasovanie**: - prítomnosť - 5 poslanci – 100%

- hlasovanie - **ZA** : 5 **PROTI** : **0** **ZDRŽAL SA** **: 0** bolo prijaté nasledovné

**UZNESENIE :**

Obecného zastupiteľstva č. **19/ 2019 zo dňa 14.10.2019**

súlade  s § 9a ods. 8 písm. e/ zákona č. 138/1991 Zb. o majetku obcí  v znení neskorších predpisov predaj z dôvodu  hodného osobitného  zreteľa  - a síce  nehnuteľnosti  - KN-C parcela  č. 316/318, druh pozemku- ostatná  plocha, vo výmere 71 m2, nachádzajúcej  sa v k.ú. Dolný Kalník, zapísanej   na LV č. 208, ktorej vlastníkom je obec Dolný Kalník

Kúpna  cena predstavuje 20€ /m2, t.j. 1420,- EUR.

Dôvodom  hodným osobitného  zreteľa je skutočnosť,  že parcela je pre obec  nevyužiteľná a hraničí s pozemkom  žiadateľa /kupujúceho.

Kupujúci znáša náklady súvisiace so zápisom do katastra nehnuteľností.

**Bod 6**

Rôzne

1. V bode rôzne starostka obce informovala poslancov, o podaní žiadosti o poskytnutie podpory dotácie na projekt **„ Dolný Kalník – kanalizácia“** na základe vyhlásenia výzvy z Enviromentálneho fondu na rok 2020.
2. Objednávka VKK je plánovaná na 25.10.-27.10.2019

**Bod 7**

Diskusia

Poslanci Obecného zastupiteľstva priebežne diskutovali o témach programu.

Na záver starostka obce poďakovala poslancom za účasť.

 V Dolnom Kalníku, dňa 16.10. 2019

Zapísal: Ing. Pavol Sedmák

Overil: Peter Vrabko

Pavol Huntata

Iveta Balšianková, starostka obce